b'\n_START_ARTICLE_\nSalibandyliigan kausi 2018\xe2\x80\x932019\n_START_SECTION_\nSarjaj\xc3\xa4rjestelm\xc3\xa4\n_START_PARAGRAPH_\nRunkosarjassa joukkueet pelaavat kaksinkertaisen sarjan siten, ett\xc3\xa4 jokainen joukkue pelaa muita joukkueita vastaan koti- ja vierasottelun. Yhteens\xc3\xa4 otteluita on 182, ja jokaisella joukkueella on 26 ottelua. Runkosarjan j\xc3\xa4lkeen kahdeksan parasta joukkuetta p\xc3\xa4\xc3\xa4sev\xc3\xa4t pudotuspeleihin. Puoliv\xc3\xa4lier\xc3\xa4parit m\xc3\xa4\xc3\xa4ritet\xc3\xa4\xc3\xa4n siten, ett\xc3\xa4 runkosarjan voittaja saa valita itselleen vastustajan runkosarjassa sijoille 5.\xe2\x80\x938. sijoittuneista joukkueista. T\xc3\xa4m\xc3\xa4n j\xc3\xa4lkeen runkosarjan toinen saa valita n\xc3\xa4ist\xc3\xa4 samoista joukkueista itselleen vastustajan ja t\xc3\xa4m\xc3\xa4n j\xc3\xa4lkeen runkosarjan kolmas. V\xc3\xa4lieriss\xc3\xa4 otteluparit muodostetaan siten, ett\xc3\xa4 runkosarjassa parhaiten sijoittunut kohtaa huonoiten sijoittuneen. Pudotuspeleiss\xc3\xa4 kotietu on aina runkosarjassa parhaiten sijoittuneella joukkueella. Pudotuspelit pelataan paras seitsem\xc3\xa4st\xc3\xa4 \xe2\x80\x93j\xc3\xa4rjestelm\xc3\xa4ll\xc3\xa4. Runkosarjan viimeinen putoaa seuraavaksi kaudeksi Divariin. Runkosarjassa sijoille 12. ja 13. pelaavat playout-sarjan, jonka h\xc3\xa4vi\xc3\xa4j\xc3\xa4 karsii liigapaikasta Divarin loppuottelun h\xc3\xa4vi\xc3\xa4j\xc3\xa4\xc3\xa4 vastaan.\n_START_SECTION_\nPudotuspelit\n_START_PARAGRAPH_\nPuoliv\xc3\xa4lier\xc3\xa4t valittiin Salibandyliigan lehdist\xc3\xb6tilaisuudessa 4. maaliskuuta. Pudotuspelit pelataan pronssiottelua lukuun ottamatta "paras seitsem\xc3\xa4st\xc3\xa4" -ottelusarjoina.\n_START_SECTION_\nPuoliv\xc3\xa4lier\xc3\xa4t\n_START_PARAGRAPH_\nPuoliv\xc3\xa4lier\xc3\xa4t pelattiin paras seitsem\xc3\xa4st\xc3\xa4. Ensimm\xc3\xa4inen ottelu pelattiin 7.3. ja kaikki v\xc3\xa4lier\xc3\xa4joukkueet olivat selvill\xc3\xa4  19.3.\n_START_SECTION_\nV\xc3\xa4lier\xc3\xa4t\n_START_PARAGRAPH_\nV\xc3\xa4lier\xc3\xa4t alkoivat 27.3 ja ne pelattiin paras seitsem\xc3\xa4st\xc3\xa4 systeemill\xc3\xa4. Finaalijoukkueet olivat selvill\xc3\xa4 7.4.\n_START_SECTION_\nPronssiottelu\n_START_PARAGRAPH_\nPronssiottelu pelattiin 14.4. Siin\xc3\xa4 olivat vastakkain SPV ja Oilers.\n_START_SECTION_\nFinaalit\n_START_PARAGRAPH_\nFinaalit alkoivat 13.4 ja mestarijoukkue oli selvill\xc3\xa4 22.4. Finaalit pelattiin paras seitsem\xc3\xa4st\xc3\xa4 systeemill\xc3\xa4. Finaaleissa kohtasivat hallitseva mestari Classic ja TPS. Classic onnistui j\xc3\xa4lleen voittamaan Suomen mestaruuden voittamalla TPS:n otteluvoitoin 4-1.'